**Ministru kabineta noteikumu projekta “Noteikumi par valsts pārbaudes darbu norises laiku 2021./2022.mācību gadā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts „Noteikumi par valsts pārbaudes darbu norises laiku 2021./2022. mācību gadā” (turpmāk – projekts) izstrādāts, lai atbilstoši valsts vispārējās izglītības standartiem noteiktu valsts pārbaudes darbu norises laiku 2021./2022. mācību gadā. Paredzēts, ka projekts atbilstoši Oficiālo publikāciju un tiesiskās informācijas likuma 7. panta otrajā daļā noteiktajam stāsies spēkā nākamajā dienā pēc tā izsludināšanas. |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz Vispārējās izglītības likuma 4. panta 12. punktā doto deleģējumu Ministru kabinetam katru mācību gadu atbilstoši valsts vispārējās izglītības standartiem noteikt valsts pārbaudes darbu norises laiku un kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pārbaudes darbu norises laiku 2020./2021. mācību gadā noteica Ministru kabineta 2020. gada 26.maija noteikumi Nr. 319 „Noteikumi par valsts pārbaudes darbu norises laiku 2020./2021. mācību gadā”. Ministru kabineta noteikumi, kas nosaka valsts pārbaudes darbu norises laiku 2021./2022. mācību gadā, nav izdoti.Valsts pārbaudes darbu norises kārtība noteikta Ministru kabineta 2013. gada 17. decembra noteikumos Nr. 1510 „Valsts pārbaudījumu norises kārtība” un Ministru kabineta 2010. gada 6. aprīļa noteikumos Nr. 335 „Noteikumi par centralizēto eksāmenu saturu un norises kārtību”.Projekts nosaka norises laikus valsts pārbaudes darbiem 2021./2022. mācību gadā tiem izglītojamiem, kuriem atbilstoši valsts vispārējās izglītības standartiem un valsts profesionālās vidējās izglītības standartam un valsts arodizglītības standartam attiecīgajā mācību gadā ir jākārto noteiktie valsts pārbaudes darbi. Tāpat arī projekts nosaka valsts pārbaudes darbu norises laikus izglītojamiem, kuri attaisnojošu iemeslu dēļ nav varējuši kārtot valsts pārbaudes darbus noteiktajos laikos, un norises laiku eksāmeniem, kurus organizē pašvaldības izglītības speciālists, izglītības pārvaldes iestāde vai izglītības iestāde.Tā kā eksāmeni iedalās centralizētajos, kuru satura izstrādi un eksāmenu darbu vērtēšanu veic Valsts izglītības satura centrs (turpmāk – Centrs), un eksāmenos, kuru saturu izstrādā Centrs, bet eksāmenu darbus vērtē izglītības iestādēs, tad projekts nosaka norises laiku par vispārējās vidējās izglītības ieguvi trīs obligātajiem centralizētajiem eksāmeniem un norises laiku izvēles eksāmeniem, kas var būt gan centralizētie eksāmeni, gan eksāmeni.Ministru kabineta 2013. gada 21. maija noteikumu Nr. 281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” (turpmāk – MK noteikumi Nr. 281) 17. punkts nosaka, ka valsts pārbaudījumi par vispārējās vidējās izglītības ieguvi ir ne mazāk kā četri:17.1. centralizētais eksāmens latviešu valodā;17.2. centralizētais eksāmens vienā svešvalodā pēc izglītojamā izvēles;17.3. centralizētais eksāmens matemātikā;17.4. vismaz viens eksāmens pēc izglītojamā izvēles, kurš atbilst vienam no šādiem nosacījumiem:17.4.1. mācību priekšmetā, kurā eksāmenu (izņemot šo noteikumu 17.1., 17.2. un 17.3. apakšpunktā minētos) organizē Centrs. Tā kā saskaņā ar minēto noteikumu 17.4.1. apakšpunktu izglītojamajam par vispārējās vidējās izglītības ieguvi ir jākārto viens svešvalodas centralizētais eksāmens, tad projekts paredz visu centralizēto svešvalodu eksāmenu norisi vienas nedēļas laikā.Ministru kabineta 2019. gada 3. septembra noteikumu Nr. 416 “Noteikumi par valsts vispārējās vidējās izglītības standartu un izglītības programmu paraugiem” (turpmāk – MK noteikumi Nr. 416) 21. punkts nosaka, ka valsts noteiktie pārbaudes darbi vispārējās vidējās izglītības posmā ir šādi: 21.1. valsts pārbaudes darbs latviešu valodā vismaz optimālajā mācību satura apguves līmenī; 21.2. valsts pārbaudes darbs svešvalodā (angļu, vācu vai franču) vismaz optimālajā (B2) mācību satura apguves līmenī;21.3. valsts pārbaudes darbs matemātikā vismaz optimālajā mācību satura apguves līmenī;21.4. ne mazāk kā divi valsts pārbaudes darbi padziļinātājos kursos augstākajā mācību satura apguves līmenī, tajā skaitā arī šo noteikumu 21.1., 21.2. un 21.3. apakšpunktā minētie pārbaudes darbi.Saskaņā ar MK noteikumu Nr. 416 25.punktu šie noteikumi attiecībā uz vispārējās vidējās izglītības programmas īstenošanu 11. klasē stājas spēkā 2021. gada 1. septembrī, bet attiecībā uz vispārējās vidējās izglītības programmas īstenošanu 12. klasē – 2022. gada 1. septembrī. Līdz minētajiem datumiem vispārējās vidējās izglītības programmas 11. un 12. klasē īsteno saskaņā ar normatīvajiem aktiem par valsts vispārējās vidējās izglītības standartu, mācību priekšmetu standartiem un izglītības programmu paraugiem, kas bija spēkā līdz šo noteikumu spēkā stāšanās dienai, proti, saskaņā ar MK noteikumiem Nr.281.Ievērojot minēto, projekta normas, kas attiecas uz valsts pārbaudes darbiem par vispārējās vidējās izglītības ieguvi, piemērojamas attiecībā uz izglītojamiem, kuri vispārējo vidējo izglītību apgūst atbilstoši MK noteikumiem Nr. 281.Vienlaikus projekts paredz, ka 2022.gadā obligātos valsts pārbaudes darbus par vispārējās vidējās izglītības ieguvi varētu kārtot izglītojamie, kuri 2020.gadā ir uzsākuši apgūt vidējo izglītību atbilstoši MK noteikumu Nr. 416 prasībām un saskaņā ar izglītības iestāžu īstenotajām individuālajām izglītības programmām šo mācību kursu optimālajā līmenī būs jau apguvuši 2021./2022. mācību gada noslēgumā. Šie izglītojamie varēs kārtot trīs obligātos eksāmenus optimālajā līmenī 2021./2022. mācību gadā projektā noteiktajos laikos vai arī eksāmenus kārtot 2022./2023. mācību gadā. Projekts paredz, ka, kārtojot visus noteiktos obligātos centralizētos eksāmenus un izvēles eksāmenus, izglītojamajam starp visiem pārbaudījumiem ir nodrošināts vairāk nekā divdesmit četru stundu periods.Tā kā svešvalodu centralizēto eksāmenu (turpmāk – svešvalodu eksāmens) norisei nepieciešamas vairākas dienas un tajos piedalās liels pedagogu skaits, tad to norise ieplānota laikā, kas pārējiem izglītojamiem Ministru kabineta noteikumu projekta „Noteikumi par 2021./2022. mācību gada un mācību semestru sākuma un beigu laiku un brīvdienu laiku” noteikts kā pavasara brīvdienas, lai netiktu traucēts pārējo izglītojamo mācību process. 12. klases izglītojamiem pavasara brīvlaiks ir noteikts pēc svešvalodu eksāmenu norises – no 2022. gada 21. marta līdz 2022. gada 25. martam. Nosakot svešvalodu eksāmenu norisi 2022. gada martā, vienlaikus tiek samazināta 12. klašu izglītojamo slodze valsts pārbaudījumu laikā maija beigās un jūnijā. Svešvalodu eksāmenā tiek vērtētas izglītojamo vispārējās prasmes saprast un lietot valodu, tāpēc ir pieļaujama tā norise pirms mācību priekšmeta apguves noslēguma, kas būtiski neietekmē izglītojamo mācību sasniegumu vērtējumu eksāmenā.Svešvalodu eksāmenu norise 2022. gada martā dod iespēju izglītojamo svešvalodu eksāmenu darbu vērtēšanu sākt jau mācību gada laikā, savukārt svešvalodu optimālā līmeņa eksāmenu vērtēšanu – maija beigās. Angļu valodas eksāmenu kārto liels skaits izglītojamo, līdz ar to tā norisei paredzētas trīs dienas. Franču un vācu valodas eksāmenu izvēlas kārtot neliels izglītojamo skaits, tāpēc šo eksāmenu norisei ir paredzēta viena diena.Ministru kabineta 2014. gada 12. augusta noteikumu Nr.468 „Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” (turpmāk – MK noteikumi Nr. 468) 21. un 22. punktā noteikts, ka, valsts pārbaudījumi 3. un 6. klasē ir diagnosticējošie darbi. Ņemot vērā, ka diagnosticējošo darbu mērķis ir uzlabot izglītojamo sniegumus jau mācību procesa laikā, projekts paredz noteikt 3. un 6. klases diagnosticējošo darbu norisi 2022. gada februārī – martā. Pēc diagnosticējošo darbu norises skolotājs izvērtēs izglītojamo mācību sasniegumus un organizēs darbu izglītojamo zināšanu un prasmju pilnveidei.Lai gan MK noteikumi Nr. 281 un MK noteikumi Nr. 468 ar 2020. gada 1. septembri zaudē spēku un regulējums par valsts izglītības standartiem (Ministru kabineta 2018. gada 27. novembra noteikumi Nr. 747 "Noteikumi par valsts pamatizglītības standartu un pamatizglītības programmu paraugiem" un MK noteikumi Nr. 416) stājās spēkā 2020. gada 1. septembrī, pārejas periodā valsts pārbaudes darbu saturu 3., 6., 9. klasē nosaka MK noteikumi Nr. 468, savukārt vidusskolā – MK noteikumi Nr. 281. Ņemot vērā, ka 9. un 12.klašu skolēni eksāmenus kārtos atbilstoši mācību saturam, kuru nosaka MK noteikumi Nr. 468 vai MK noteikumi Nr. 281, tas nekādā veidā neietekmēs skolēnu sniegumu valsts pārbaudes darbos. Tā kā obligāto centralizēto eksāmenu darbu sagatavošana vērtēšanai, to vērtēšana un datu apstrāde ilgst līdz trim nedēļām, tad to norise ir plānota eksāmenu sesijas sākumā. Ņemot vērā 2021./2022. mācību gadā paredzēto valsts pārbaudījumu norises plānojumu, sertifikātus par vispārējo vidējo izglītību varēs izsniegt 2022. gada 29. jūnijā. Izglītojamiem, kuri centralizētos eksāmenus kārtos papildu termiņā, sertifikātus par vispārējo vidējo izglītību varēs izsniegt 2022. gada 5. jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Centrs un Izglītības un zinātnes ministrija. |
| 4. | Cita informācija | Nav. |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītojamie, kuri kārto valsts pārbaudes darbus 2021./2022. mācību gadā izglītības iestādēs, kuras īsteno vispārējās pamatizglītības programmas un vispārējās vidējās izglītības programmas, prognozējams, ka tādi varētu būt aptuveni 86000 izglītojamie.Izglītības iestādes (t.sk. sākumskolas, pamatskolas, vidusskolas un profesionālās izglītības iestādes).Augstākās izglītības iestādes – 4, pašvaldības izglītības speciālisti vai izglītības pārvaldes iestādes, centra darbinieki, kas iesaistīti valsts pārbaudes darbu nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums  | Piešķirto budžeta līdzekļu ietvaros. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams izstrādāt Ministru kabineta noteikumu projektu “Noteikumi par 2021./2022. mācību gada un mācību semestru sākuma un beigu laiku un brīvdienu laiku”.  |
| 2. | Atbildīgā institūcija | Izglītības un zinātnes ministrija sadarbībā ar Centru. |
| 3. | Cita informācija | Šīs anotācijas sadaļas 1.punktā minētais tiesību akta projekts ir izstrādāts.  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanas pasākumi: 2020. gada 1. oktobrī noteikumu projekts izsūtīts Latvijas Izglītības un zinātnes darbinieku arodbiedrībai, arodbiedrībai “Latvijas izglītības vadītāju asociācijai”, Latvijas Pašvaldību savienībai, Latvijas Privātskolu asociācijai, biedrībai “Latvijas Vecāku kustība”; 2020.gada 2. oktobrī noteikumu projekts nosūtīts novadu un republikas pilsētu izglītības pārvalžu vadītājiem un izglītības speciālistiem. |
| 2. | Sabiedrības līdzdalība projekta izstrādē | 2020. gada 1. oktobrī noteikumu projekts nosūtīts (vēstules Nr. 4-10e/20/3315) Latvijas Izglītības un zinātnes darbinieku arodbiedrībai, arodbiedrībai “Latvijas izglītības vadītāju asociācijai”, Latvijas Pašvaldību savienībai, Latvijas Privātskolu asociācijai, biedrībai “Latvijas Vecāku kustība”, lūdzot sniegt atzinumu līdz š.g. 9.oktobrim. 2020.gada 2. oktobrī noteikumu projekts nosūtīts novadu un republikas pilsētu izglītības pārvalžu vadītājiem un izglītības speciālistiem, lūdzot sniegt atzinumu līdz š.g. 9. oktobrim.*Noteikumu projekts 2020. gada \_\_\_\_\_\_\_\_ ievietots Izglītības un zinātnes ministrijas mājas lapā (http://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti).* |
| 3. | Sabiedrības līdzdalības rezultāti | Latvijas Privātskolu asociācija, Latvijas Pašvaldību savienība, arodbiedrība “Latvijas izglītības vadītāju asociācija”, Ilūkstes vidusskola, Siguldas Valsts ģimnāzija atbalsta noteikumu projekta tālāku virzību.Iebildumi un priekšlikumi netika saņemti no Latvijas Izglītības un zinātnes darbinieku arodbiedrības, biedrības “Latvijas Vecāku kustība” un novadu un republikas pilsētu izglītības pārvalžu vadītājiem un izglītības speciālistiem.*Sabiedrības grupu viedoklis tiks apkopots, izmantojot sabiedrības līdzdalības un komunikācijas aktivitāšu rezultātus.**Ja līdz sabiedrības līdzdalības procesa beigām tiks saņemti sabiedrības pārstāvju viedokļi, tad attiecīgi tie tiks vērtēti noteikumu projekta saskaņošanas procesā un attiecīgi tiks precizēts noteikumu projekts un tā anotācija pirms noteikumu projekta iesniegšanas izskatīšanai Ministru kabineta sēdē.* |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Izglītības iestādes, kuras īsteno vispārējās pamatizglītības programmas, vispārējās vidējās izglītības programmas, profesionālās vidējās izglītības un arodizglītības programmas, pašvaldības izglītības speciālisti vai izglītības pārvaldes iestādes, augstākās izglītības iestādes – 4, ar kurām Centrs ir noslēdzis līgumu par valsts pārbaudījumu norises organizēšanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nepaplašina un nesašaurina iesaistīto institūciju funkcijas.Projekta izpilde tiks nodrošināta esošo institūciju ietvaros. |
| 3. | Cita informācija. | Nav. |

Izglītības un zinātnes ministre I.Šuplinska

Vizē:

Valsts sekretāra

pienākumu izpildītājs J. Volberts

Špūle 60001606,

kaspars.spule@visc.gov.lv